David Perron

David Perron (s. 28. toukokuuta 1988 Sherbrooke, Quebec) on kanadanranskalainen jääkiekkoilija, pelipaikaltaan laitahyökkääjä. Hän edustaa NHL:ssä pelaavaa Ottawa Senatorsia. Perron ansaitsee kaudesta noin 4 miljoonaa dollaria.

 Ura 
 Kausi LHJMQ-junioriliigassa 
Perron pelasi kauden 2006–2007 yhdysvaltalaisjoukkue Lewiston MAINEiacsin riveissä Ligue de hockey junior majeur du Québec -juniorisarjassa, mitä ennen hän oli edustanut Ligue de hockey junior AAA du Québec -liigan Saint-Jérôme Panthèresia. Hän teki LHJMQ:ssa 83 tehopistettä, 39 maalia ja 44 syöttöpistettä, 70:ssä runkosarjaottelussa ja 28 tehopistettä, 12 maalia ja 16 syöttöpistettä, 17:ssä pudotuspeliottelussa. Hän oli sekä runkosarjassa että pudotuspeleissä joukkueensa paras maalintekijä ja pistemies. Hän voitti myös liigan tulokkaiden maalipörssin ja sijoittui tulokkaiden pistepörssissä toiseksi Jakub Voráčekin jälkeen. Perron oli voittamassa keväällä 2007 LHJMQ:n mestaruutta.

 NHL-ura 
St. Louis Blues varasi Perronin 26. pelaajana NHL:n varaustilaisuuden 2007 ensimmäisellä kierroksella. Hän aloitti ammattilaisuransa saman vuoden syksyllä ja pelasi ensimmäisen NHL:n runkosarjaottelunsa 12. lokakuuta, jolloin Blues kohtasi kotonaan Colorado Avalanchen. Ottelu päättyi Bluesin voittoon 4–1 ja Perron syötti Dan Hinoten tekemän joukkueensa neljännen maalin. Ensimmäisen NHL-maalinsa hän teki 3. marraskuuta kotiottelussa Chicago Blackhawksia vastaan, jonka Blues hävisi 2–3. Perron teki joukkueensa 1–1-tasoitusmaalin.

Perron pelasi tulokaskaudellaan 2007–2008 62 runkosarjaottelua, joissa teki 13 maalia ja antoi 14 maalisyöttöä. Hän sijoittui tulokkaiden pistepörssissä 13:nneksi ja tulokkaiden maalipörssissä jaetulle sijalle yhdeksän kolmen muun pelaajan kanssa. Plus-miinus-tilastossa hänen lukemansa oli +16, toiseksi paras tulokaspelaajista Matt Niskasen jälkeen ja paras joukkueensa pelaajista. 

Toisella NHL-kaudellaan, 2008–2009, Perron oli joukkueensa kolmanneksi paras pisteidentekijä Brad Boyesin ja David Backesin jälkeen pelattuaan 81 runkosarjaottelua ja tehtyään 50 tehopistettä, 15 maalia ja 35 syöttöpistettä. Hän pelasi kauden aikana myös ensimmäiset pudotuspeliottelunsa. Perron muodosti kaudella 2008–2009 tehokkaan ketjun Patrik Berglundin ja T. J. Oshien kanssa. Ketju sai lempinimen The Kid Line. Hän pelasi Bluesissa vielä neljä kautta. Näistä toisella, kaudella 2010–2011, hän oli sivussa 72 ottelua marraskuussa 2010 saadun aivotärähdyksen vuoksi. Hän oli sivussa myös 25 ottelua kauden 2011–2012 alussa ennen kuin pääsi tekemään paluunsa vuoden pelaamattomuuden jälkeen.

Heinäkuussa 2013 Edmonton Oilers hankki Perronin vaihdossa Magnus Pääjärveen ja toisen kierroksen varausoikeuteen vuoden 2014 varaustilaisuudessa. Tammikuussa 2015 Perron kaupattiin jälleen eteenpäin Pittsburgh Penguinsiin, joka antoi hänen tilalleen ensimmäisen kierroksen varausvuoron sekä hyökkääjä Rob Klinkhammerin. Tammikuussa 2016, vuoden kuluttua edellisestä siirrosta, Perron suuntasi yhdessä puolustaja Adam Clendeningin kanssa Anaheim Ducksiin. Vaihtokaupassa toiseen suuntaan matkasi hyökkääjä Carl Hagelin.

Tammikuussa 2020 jälleen St. Louis Bluesia edustanut Perron valittiin ensimmäistä kertaa NHL tähdistöotteluun joka pelataan St. Louisissa. https://www.nhl.com/news/david-perron-tj-oshie-mitchell-marner-quinn-hughes-winners-of-all-star-last-men-in-vote/c-313790280

Heinäkuussa 2024 Perron teki vapaana agenttina Ottawa Senatorsin kanssa kaksivuotisen ja yhteensä kahdeksan miljoonan dollarin arvoisen sopimuksen.

Tilastot
 2005–2006  Saint-Jérôme Panthères  QJAAAHL  52  24  45  69  92  8  4  5  9  8 2006–2007  Lewiston MAINEiacs  QMJHL  70  39  44  83  75  17  12  16  28  22 2007–2008  St. Louis Blues  NHL  62  13  14  27  38  –  –  –  –  – 2008–2009  St. Louis Blues  NHL  81  15  35  50  50  4  1  1  2  4 2009–2010  St. Louis Blues  NHL  82  20  27  47  60  –  –  –  –  – 2010–2011  St. Louis Blues  NHL  10  5  2  7  12  –  –  –  –  – 2011–2012  St. Louis Blues  NHL  57  21  21  42  28  9  1  4  5  10 2012–2013  St. Louis Blues  NHL  48  10  15  25  44  6  0  2  2  6 2013–2014  Edmonton Oilers  NHL  78  28  29  57  90  –  –  –  –  – 2014–2015  Edmonton Oilers  NHL  38  5  14  19  20  –  –  –  –  –   Pittsburgh Penguins  NHL  43  12  10  22  42  5  0  1  1  4 2015–2016  Pittsburgh Penguins  NHL  43  4  12  16  28  –  –  –  –  –   Anaheim Ducks  NHL  28  8  12  20  34  7  1  2  3  8 2016–2017  St. Louis Blues  NHL  82  18  28  46  54  11  0  1  1  8 2017–2018  Vegas Golden Knights  NHL  70  16  50  66  50  15  1  8  9  10 2018–2019  St. Louis Blues  NHL  57  23  23  46  46  26  7  9  16  16 2019–2020  St. Louis Blues  NHL  71  25  35  60  52  9  4  5  9  8 2020–2021  St. Louis Blues  NHL  56  19  39  58  22  –  –  –  –  – 2021–2022  St. Louis Blues  NHL  67  27  30  57  48  12  9  4  13  10 2022–2023  Detroit Red Wings  NHL  82  24  32  56  52  –  –  –  –  – 2023–2024  Detroit Red Wings  NHL  76  17  30  47  55  –  –  –  –  – 2024–2025  Ottawa Senators  NHL  43  9  7  16  12  6  2  1  3  4 18 kautta  yhteensä  NHL  1174  319  465  784  837  110  26  38  64  88

 Lähteet 

 Aiheesta muualla 

Luokka:Kanadalaiset jääkiekkoilijat
Luokka:St. Louis Bluesin varaamat pelaajat
Luokka:Vuonna 1988 syntyneet
Luokka:Elävät henkilöt